钦定古今图书集成/明伦汇编/氏族典/第048卷 > 《郑樵通志》 > 綦儁
## 钦定古今图书集成/明伦汇编/氏族典/第048卷 > 《郑樵通志》 > 綦儁

按《魏书綦儁传》：“儁字𢷋显，河南洛阳人也。其先代人。
儁，庄帝时仕累迁为沧州刺史，甚为吏人畏悦。寻除
太仆卿。及尔朱世隆等诛，齐献武王赴洛，止于邙山。
上召文武百司，下及士庶，令之曰：‘孤将翼戴亲贤，以
昌魏历，谁主社稷’？儁曰：‘广陵王当今之圣主也。献武
王是之。时崔㥄作色而前，谓儁曰：‘若言圣，应待大王’’。”
时高干邕、魏兰根等固执㥄言，遂立出帝。及出帝失
德，献武王深思儁言，常以为恨。寻除御史中尉，加散
骑常侍、骠骑大将军、左光禄大夫、仪同三司。儁佞巧能候当涂，性多诈。贺拔胜出镇荆州，过儁别，因辞儁
母。儁故见败，毡敝被胜，更遗之钱物。后兼吏部尚书，
复为沧州刺史，征还，兼中尉、章武县伯。寻除殷州刺
史。薨于州，赠司空，谥文贞。